**Obrazloženje financijskog plana**

**Instituta za javne financije za razdoblje 2024.-2026.**

**Sažetak djelokruga rada proračunskog korisnika**

Institut za javne financije (IJF) javna je ustanova u vlasništvu Republike Hrvatske (RH) kojeg je osnovalo Sveučilište u Zagrebu 1970. godine. IJF je jedini javni znanstveni institut u RH koji se bavi empirijskim, primijenjenim i teorijskim istraživanjem u području ekonomike javnog sektora (EJS) u RH. IJF istražuje porezni, mirovinski, zdravstveni i obrazovni sustav, sustav socijalne skrbi, sustav javne uprave i javnih poduzeća. Primarni cilj IJF‐a je istraživati učinkovitost, održivost i odgovornost javnog sektora, kako bi se javnosti i nositeljima javnih politika prikazalo objektivno stanje te predložile ideje za poboljšanje i uklanjanje postojećih nedostataka. Pri tome se analiziraju ekonomska kretanja i učinci ekonomske politike u javnom sektoru kao što su porezna politika i reforme, politika plaća, decentralizacija, državna regulacija, financiranje nižih razina državne vlasti, državne potpore, financiranje javnih usluga i dr. Među važnim temama koje IJF istražuje su otvorenost državnog i lokalnih proračuna, participacija građana u proračunskim procesima, neslužbeno gospodarstvo, fiskalna konkurencija, redistributivni učinci poreza i socijalnih naknada.

Misija IJF-a je biti financijski, politički i organizacijski što neovisniji, specijaliziran i vrhunski stručan u ekonomici javnog sektora te osposobljen vrsno istraživati ekonomske, pravne i institucionalne teme značajne za rast gospodarstva, socijalnu uključenost i aktivno participiranje RH u EU.

Vizija IJF‐a je biti osposobljen kvalitetno analizirati EJS, pridonijeti prihvaćanju suvremenih načela EJS-a, objavljivati rezultate istraživanja u vrhunskim znanstvenim časopisima, predlagati praktične, učinkovite i fiskalno održive mjere, pridonijeti unapređenju postojećeg fiskalnog modela, posebice u okviru europskih standarda te razvijati međunarodnu suradnju.

IJF zapošljava znanstvenike koji su se tijekom cijele svoje karijere usavršavali i bavili područjem javnih financija, čime su stekli znanje, iskustvo, ekspertizu te ugled u domaćim i inozemnim znanstvenim i stručnim krugovima.

Po Nacionalnoj klasifikaciji djelatnosti Državnog zavoda za statistiku djelatnost IJF-a je: *Istraživanje i eksperimentalni razvoj u humanističkim znanostima, brojčana oznaka razreda: 7220*. Osim primarne djelatnosti istraživanja, IJF je registriran i za nakladničku djelatnost.

Prema podacima za 2022., IJF je iz proračuna ostvario 31% ukupnih prihoda, ugovaranjem vlastitih projekata za razne naručitelje na tržištu (59%), od projekata za Hrvatsku zakladu za znanost (HRZZ, 6%), sredstvima donatora (3%) i od EU projekta (1%). IJF djeluje u vlastitom prostoru u Smičiklasovoj ulici 21 u Zagrebu i trenutno ima 18 zaposlenika, od čega 11 znanstvenika (uključujući i 1 poslijedoktorandicu), 1 doktorandicu zaposlenu na određeno vrijeme od 4 godine na teret HRZZ-a, 1 diplomiranog pravnika, 1 voditeljicu biblioteke, 1 stručnu suradnicu te 1 voditeljicu računovodstva, 1 računovodstvenog referenta i 1 administrativnu tajnicu (SSS). Od ukupno 18 zaposlenika, 13 ima doktorat znanosti (10 zaposlenih na znanstvenim, 1 na stručnim radnim mjestima - doktorandica, te voditeljica biblioteke). Vlastitim sredstvima IJF je financirao dvije zaposlenice do kolovoza 2022., a u međuvremenu MZO je odobrio dva nova radna mjesta – znanstveni suradnik i stručni savjetnik u znanosti, koje očekujemo popuniti u prvom kvartalu 2024.

Upravno vijeće IJF-a usvojilo je prijedlog financijskog plana za 2024. s projekcijama za 2025. i 2026. godinu, na sjednici održanoj 4. listopada 2023. godine. Obzirom da se financijski plan IJF-a usvojen od strane našeg upravljačkog tijela razlikuje od onog koji je usvojen u Državnom, Ministarstvo znanosti i obrazovanja nas je o tome obavijestilo, te smo u skladu s člankom 36. st. 6. i 7. Zakona o proračunu (NN 144/21) u obvezi takve izmjene uvažiti i ponovo ih poslati upravljačkom tijelu na usvajanje.

U odnosu na prethodno usvojeni financijski plan IJF-a za 2024. s projekcijama za 2025. i 2026. godinu smanjeni su planirani iznosi sredstava za programsko financiranje Instituta iz izvora 11-opći izvori te dodana sredstva iz Nacionalnog programa za oporavak i otpornost – NPOO (novi izvor 581 – mehanizam za oporavak i otpornost).

Osim toga definirane su tri potpuno nove aktivnosti u proračunu koje mijenjaju nekoliko prethodnih. To su:  
A622150 – programsko financiranje javnih instituta   
A622151 – programsko financiranje javnih instituta iz evidencijskih prihoda  
A622152 – programsko financiranje javnih instituta iz NPOO   
A622153 – samostalna djelatnost javnih instituta iz evidencijskih izvora

**Obrazloženje općeg dijela financijskog plana**

**za razdoblje 2024.-2026.**

**Sažetak računa prihoda i rashoda, primitaka i izdataka**

Ukupni planirani tekući prihodi i primici IJF-a za 2024. godinu iznose 1.843.870 €. Sastoje se od prihoda iz proračuna (izvor 11) u iznosu 714.113 €, vlastitih prihoda od prodaje roba i usluga (izvor 31) u iznosu 1.063.635 €, donacija od neprofitnih organizacija (izvor 61) u iznosu 25.561 €, i sredstava od proračunskih korisnika istog proračuna (HRZZ-a, izvor 52) u iznosu 14.389 € i sredstava NPOO-a u iznosu 26.172 € (izvor 52).

Ukupni planirani tekući rashodi i izdaci IJF-a za 2024. iznose 1.958.870 €. Sastoje se od rashoda poslovanja (1.925.870 €) i rashoda za nefinancijsku imovinu (33.000 €). *Rashodi poslovanja* iz proračunskih sredstava planirani su u iznosu 708.113 €, iz sredstava NPOO u iznosu 18.172 €, iz vlastitih izvora 1.144.635 €, od donacija neprofitnih organizacija 25.561 €, pomoći od međunarodnih organizacija u iznosu 10.000 € i prijenosa sredstava od korisnika istoga proračuna (HRZZ-a) 19.389 €. *Rashodi za nefinancijsku imovinu* planirani su ukupnom iznosu od 33.000 € od čega iz proračunskih sredstava u iznosu 6.000 €, iz sredstava NPOO 8.000 € i vlastitih izvora 19.000 €.

Razlika između ukupno planiranih tekućih prihoda i rashoda za 2024. iznosi -115.000 € (manjak tekućih prihoda). Sastoji se od manjka vlastitih sredstava (izvor 31) u iznosu 100.000 €, pomoći EU (izvor 51) u iznosu 10.000 €, te ostalim pomoćima (izvor 52) u iznosu 5.000 €. Tekući manjak prihoda u 2024. podmirit će se iz donosa neutrošenih sredstava koncem 2023.

**Projekcijama za 2025.** planiraju se ukupni tekući prihodi poslovanja u iznosu od 1.864.257 €. Sastoje se od prihoda iz proračuna (izvor 11) u iznosu 719.500 €, od prihoda iz NPOO u iznosu 26.172 € i vlastitih prihoda od prodaje roba i usluga (izvor 31) u iznosu 1.118.585 €.

Ukupni planirani tekući rashodi i izdaci u 2025. iznose 2.073.857 €. Sastoje se od rashoda poslovanja (2.046.157 €) i rashoda za nefinancijsku imovinu (27.700 €). *Rashodi poslovanja* iz proračunskih sredstava planirani su u iznosu 713.500 €, iz sredstava NPOO 21.072 € i iz vlastitih izvora 1.311.585 €. *Rashodi za nefinancijsku imovinu* planirani su iz proračunskih sredstava u iznosu 6.000 €, iz sredstava NPOO u iznosu 5.100 € i vlastitih izvora 16.600 €.

Razlika između tekućih prihoda i rashoda iznosi -209.600 € predstavlja manjak vlastitih tekućih prihoda u 2025. godini (izvor 31). Manjak tekućih vlastitih prihoda u 2025. pokrit će se iz prijenosa neutrošenih sredstava koncem 2024.

**Projekcijama za 2026**. planiraju se ukupni tekući prihodi poslovanja u iznosu od 1.921.085 €. Sastoje se od prihoda iz proračuna (izvor 11) u iznosu 723.228 €, prihoda iz NPOO u iznosu od 26.172 € i vlastitih prihoda od prodaje roba i usluga (izvor 31) u iznosu 1.171.685 €.

Ukupni planirani tekući rashodi i izdaci u 2026. iznose 2.076.485 €, a sastoje se od rashoda poslovanja (2.053.285 €) i rashoda za nefinancijsku imovinu (23.200 €). *Rashodi poslovanja* iz proračunskih sredstava planirani su u iznosu 717.228 €, iz sredstava NPOO u iznosu 25.572 € i iz vlastitih izvora u iznosu 1.310.485 €. *Rashodi za nefinancijsku imovinu* planirani su iz proračunskih sredstava u iznosu 6.000 €, iz sredstava NPOO 600 € i vlastitih izvora 16.600 €.

Razlika između tekućih prihoda i rashoda u 2026. u iznosu od -155.400 € je manjak planiran na vlastitim izvorima financiranja i pokriva se iz razlike prijenosa neutrošenih vlastitih sredstava koncem 2025.

**Sažetak računa financiranja**

Račun financiranja prikazuje način pokrića tekućih manjkova iz planiranih neutrošenih sredstava iz prethodnih godina.

Tekući manjak prihoda i primitaka za 2024. planiran je u iznosu od 115.000 €, a podmiruje se iz razlike između procijenjenog iznosa prijenosa neutrošenih sredstava iz 2023. u 2024. u iznosu od 590.000 € i procijenjenog iznosa prijenosa neutrošenih sredstava koncem 2024. u 2025. godinu u iznosu od 475.000 € (razlika 115.000 €).

Planirani iznos neutrošenih sredstava koncem 2023. u iznosu 590.000 € (tzv. prijenos sredstava u 2024.) sastoji se od procjene: neutrošenih vlastitih sredstava u iznosu 575.000 €, neutrošenih sredstava HRZZ-a u iznosu 5.000 € i netrošenih pomoći međunarodnih organizacija u iznosu 10.000 €. Istovremeno je planiran prijenos neutrošenih sredstava koncem 2024. u 2025. u ukupnom iznosu 475.000 € neutrošenih vlastitih sredstava.

Tekući manjak prihoda i primitaka za 2025. u iznosu od 209.600 € podmiruje se iz razlike procijenjenih iznosa prijenosa neutrošenih sredstava koncem 2024. (475.000 €) i koncem 2025. (265.400 €).

Tekući manjak prihoda i primitaka za 2026. u iznosu od 155.400 € podmiruje se iz razlike procijenjenog iznosa neutrošenih vlastitih sredstava koncem 2025. (265.400 €) i neutrošenih vlastitih sredstava koncem 2026. (110.000 €).

Prijenosi neutrošenih sredstava koncem svakog razdoblja, iskazani su po svim izvorima i aktivnostima gdje su planirani. To su neutrošena sredstva iz evidencijskih izvora koje čine: vlastiti izvori, ostale pomoći (sredstva Hrvatske zaklade za znanost, HRZZ) i EU projekti što je vidljivo na listu Unos prijenosa.

**Ukupne i dospjele obveze IJF-a**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 84.373,11 € | 14.609,80 € |
| Dospjele obveze | 0 | 0 |

U Zagrebu, 14. prosinca 2023.

Ravnatelj Instituta:

Dr.sc. Vjekoslav Bratić